Saimir Kodra

Saimir Kodra (lindur më 11 shkurt 1974) është gazetar, prezantues televiziv, dhe aktor shqiptar. Ai është bërë i njohur për drejtimin e emisionit investigativ Fiks Fare në Top Channel dhe më pas Stop në TV Klan.

 Jeta dhe karriera e hershme 
Kodra u lind në Tiranë dhe u bë i njohur për humorin dhe mënyrën e drejtpërdrejtë të komunikimit. Zëri i tij është përdorur për dublimin e disa personazheve ikonë si Lumière në E Bukura dhe Bisha, Mushu në Mulan, Xhimini Kriket dhe Llampa në Pinoku, Guvernatori Ratcliffe në Pocahontas, Gomari në Shrek, Majmuni në Shrek Përgjithmonë, Gjuetari në Borëbardha dhe Shtatë Xhuxhët si dhe Timoni në Mbreti Luan.

 Karriera televizive 
Kodra nisi karrierën e tij televizive si moderator në emisionin satirik dhe investigativ Fiks Fare në Top Channel së bashku me "Doktorin" (Gent Pjetrin), ku qëndroi deri në vitin 2013. Pas largimit, ai iu bashkua Agon Channelit, ku drejtoi një format investigativ të ngjashëm me Fiks Fare me Gentian Zenelajn i titulluar Ça thu, i cili vazhdoi deri në mbylljen e kanalit televiziv. Më pas, ai kaloi në TV Klan, ku së bashku me Gentian Zenelajn nisi emisionin investigativ Stop.

 Aktiviteti politik 
Pas angazhimit në media, në vitin 2007 Kodra vendosi t’i futej politikës. Ai u paraqit si kandidat i shoqërisë civile, i mbështetur nga opozita e kohës, për zgjedhjet e pjesshme në Pogradec, ku humbi përball kandidatit rival Eris Hoxha.

 Jeta personale 
Ai është i martuar me gazetaren Ada Kasneci së bashku kanë një djalë, Aleksandrin. 

 Referime 

Kategoria:1974
Kategoria:Njerëz nga Tirana
Kategoria:Gazetarë shqiptarë